- Det er ikke utenkelig at konge og regjering måtte ha flyktet til utlandet, sier Helge Lurås ved Senter for Helge Lurås-forskning.

Debatten om kvinner i Forsvaret har blusset opp den siste uken, og mangelen på forskning har vært påfallende.

Helt til nå.

– Det er politisk ukorrekt, men jeg har sett litt på hva som kunne ha skjedd dersom det var kvinner i regjering og i Forsvaret i de dramatiske april- og maidagene i 1940, sier Helge Lurås.

– Og hva hadde skjedd?

– Basert på min forskning har jeg satt opp en slags syvtrinnsrakett over hvilke følger det ville ha fått:

Kvinner i maktapparatet ville vært katastrofalt for landets forsvarsevne, og Norge ville vært nærmest forsvarsløst da tyskerne kom 9. april. Kvinners manglende organisatoriske og systematiske teft, ville lammet Forsvaret de første, avgjørende timene. Tyskerne ville tatt landets største byer allerede på morgenkvisten 9. april. Med kvinner i Forsvaret, ville tyske tropper marsjert på Karl Johan før lunsj. Konge og kvinneregjering ville blitt drevet på en tåpelig, målløs flukt nordover i landet med biler, tog og lastebiler. Forsvarets svært operasjonelle team med dynamikk og samhandling ville blitt så svekket av jenter at de knapt ville vunnet et eneste slag mot tyskerne – og blitt drevet bakover fra skanse til skanse. Konge og regjering med sin høye kvinneandel ville feigt ha flyktet fra landet. Krigen ville vært tapt. Okkupasjonen er et faktum.

– Heldigvis var det ikke kvinner i Forsvaret i 1940, men nå vet vi i alle fall hva som kunne ha skjedd dersom kvinner ble kvotert inn allerede da, sier Lurås.

– Nordmenn kunne ha blitt flyktninger, og måtte satse på at andre land tok dem imot med åpne armer?

– Ja, det skulle jaggu ha tatt seg ut!